उंदी रुचि संगीत दे लावा रंगमंच बिच बी ही। उस बेलै जम्मू च रंगमंच दी बड़ी धाक ही। कप्तान रामकृष्षा जनेह् डायरेक्टरें दी बड़ी चर्चा ही। तदू हकीम परसराम होर रंगमंच उप्पर अपना पैर जमाई चुके दे हे। राम-लीला दीवानें दे मंदर हुंदी नरातें दे दिनें च। हकीम होर केई बारी राम दा पार्ट करन उतरे। ओ इस आस्तै सफल अभिनेता हे। खास कर राम केवट दृश्य गी ओ मता गै सुआरदे। बड़ी सराह्‌ना थ्होई उनें गी दर्शकें थमां।